**Határozat: 180.**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. június 04-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. június 04-én** 17,15 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Kötő Attila, Horváth Vencel, Szirtes Balázs és Magyar Mária képviselők, Szabóné dr. Csányi Marianna jegyző és Torma László aljegyző.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető és Gaál Krisztina személyzeti és önkormányzati referens, Cziráki László a Zalakarosi Családi-, Élmény- és Gyógyfürdő Zrt. vezérigazgatója.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit és Kötő Attila képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **A HUHR/1601/2.1.1/0011 azonosító számú, „Cyclo-Net” című projekt ZÁRT  
   keretében marketing kampány lebonyolítására beérkezett ajánlatok elbírálása** Előadó: Novák Ferenc polgármester
2. **Háziorvosi feladatellátás ZÁRT**Előadó: Novák Ferenc polgármester
3. **Egyebek**

**3/1:** Tájékoztató 2019. évi gazdálkodásról, 2020. évi lehetőségek **ZÁRT** Előadó: Novák Ferenc polgármester

**3/2:** Zalakaros, Alsóhegyi utca, 1. külterület szakasz rekonstrukciója  **ZÁRT** Előadó: Novák Ferenc polgármester

**3/3:** Petőfi utca  **ZÁRT** Előadó: Novák Ferenc polgármester

**3/4:** Ökopark körbejárhatósága **ZÁRT** Előadó: Novák Ferenc polgármester

**3/5:** A csőcsere és csőjavítási munkálatok folytatása  **ZÁRT** Előadó: Novák Ferenc polgármester

Novák Ferenc: Javasolja felvételre a meghívóban nem szereplő a 3. számú Egyebek napirend keretében a 3/1. számú Tájékoztató 2019. évi gazdálkodásról, 2020. évi lehetőségek című, 3/2. számú Zalakaros, Alsóhegyi utca, 1. külterület szakasz rekonstrukciója című, 3/3. számú Petőfi utca című, 3/4. számú Ökopark körbejárhatósága

című és a 3/5. A csőcsere és csőjavítási munkálatok folytatása napirend napirendre vételét.

Novák Ferenc: Szavazásra teszi fel a napirend kiegészítésére és a kiegészített napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a napirendi javaslatokat elfogadta.

Novák Ferenc: Szavazásra teszi fel a meghívóban szereplő napirendi pontok zárt ülésen való tárgyalását figyelemmel az Mötv. 46. §. /2/ bekezdés c./ pontjára.

Szavazásra teszi fel a zárt ülés elrendelésére vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 180/2019. (VI.04.) számú határozata:**

Zalakaros Város Önkormányzat Képviselőtestülete elrendeli a napirenden szereplő 1-3. (3/1-3/5.) számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Vargáné Marton Mária zalakarosi lakos megjelent a Képviselőtestület nyílt ülésén és kérte, hogy a 2. számú napirendi pont tárgyalásakor kerüljön meghallgatásra személye.

Képviselőtestület 7 igen szavazattal, ellenszavazat és tartózkodás nélkül Vargáné Marton Mária kérését elfogadta.

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 17,32 órakor bezárta és a bejelenti, hogy a képviselőtestület 17,32 órától zárt ülés keretében folytatja tovább munkáját.

Kmft.

Novák Ferenc Szabóné dr. Csányi Marianna

Polgármester Jegyző

Czirákiné Pakulár Judit Kötő Attila

Jkv. hitelesítő Jkv. hitelesítő